stanford-oval/wikipedia huggingface dataset:
Maraton yleisurheilun maailmanmestaruuskilpailuissa
Mitalistit > Miehet

|  Miesten maratonin MM-mitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1983 Helsinki tulokset |   Rob de Castella (Australia) |   Kebede Balcha (Etiopia) |   Waldemar Cierpinski (Itä-Saksa) |  |
| 1987 Rooma tulokset |   Douglas Wakiihuri (Kenia) |   Hussein Ahmed Salah (Djibouti) |   Gelindo Bordin (Italia) |  |
| 1991 Tokio tulokset |   Hiromi Taniguchi (Japani) |   Hussein Ahmed Salah (Djibouti) |   Steve Spence (Yhdysvallat) |  |
| 1993 Stuttgart tulokset |   Mark Plaatjes (Yhdysvallat) |   Luketz Swartbooi (Namibia) |   Bert van Vlaanderen (Alankomaat) |  |
| 1995 Göteborg tulokset |   Martín Fiz (Espanja) |   Dionicio Cerón (Meksiko) |   Luíz Antônio dos Santos (Brasilia) |  |
| 1997 Ateena tulokset |   Abel Antón (Espanja) |   Martín Fiz (Espanja) |   Steve Moneghetti (Australia) |  |
| 1999 Sevilla tulokset |   Abel Antón (Espanja) |   Vincenzo Modica (Italia) |   Nobuyuki Sato (Japani) |  |
| 2001 Edmonton tulokset |   Gezahegne Abera (Etiopia) |   Simon Biwott (Kenia) |   Stefano Baldini (Italia) |  |
| 2003 Pariisi tulokset |   Jaouad Gharib (Marokko) |   Julio Rey (Espanja) |   Stefano Baldini (Italia) |  |
| 2005 Helsinki tulokset |   Jaouad Gharib (Marokko) |   Christopher Isengwe (Tansania) |   Tsuyoshi Ogata (Japani) |  |
| 2007 Osaka tulokset |   Luke Kibet (Kenia) |   Mubarak Hassan Shami (Qatar) |   Viktor Röthlin (Sveitsi) |  |
| 2009 Berliini tulokset |   Abel Kirui (Kenia) |   Emmanuel Mutai (Kenia) |   Tsegaye Kebede (Etiopia) |  |
| 2011 Daegu tulokset |   Abel Kirui (Kenia) |   Vincent Kipruto (Kenia) |   Feyisa Lilesa (Etiopia) |  |
| 2013 Moskova tulokset |   Stephen Kiprotich (Uganda) |   Lelisa Desisa (Etiopia) |   Tadese Tola (Etiopia) |  |
| 2015 Peking tulokset |   Ghirmay Ghebreslassie (Eritrea) |   Yemane Tsegay (Etiopia)  |   Solomon Mutai (Uganda) |  |
| 2017 Lontoo tulokset |   Geoffrey Kipkorir Kirui (Kenia) |   Tamirat Tola (Etiopia)  |   Alphonce Felix Simbu (Tansania) |  |
| 2019 Doha tulokset |   Lelisa Desisa (Etiopia) |   Mosinet Geremew (Etiopia) |   Amos Kipruto (Kenia) |  |
| 2022 Eugene tulokset |   Tamirat Tola (Etiopia) |   Mosinet Geremew (Etiopia) |   Bashir Abdi (Belgia) |  |
| 2023 Budapest tulokset |   Victor Kiplangat (Uganda) |   Maru Teferi (Israel) |   Leul Gebresilase (Etiopia) |  |
  Lähde: Butler, Mark (toim.): World Athletics Championships Budapest 23 – Statistical Booklet (pdf) (s. 5)  2023. World Athletics. Viitattu 27.9.2023. (englanniksi) FINAL – Marathon – Results – Budapest 23 – World Athletics Championship worldathletics.org. Viitattu 27.9.2023. (englanniksi)
Mitalistit > Naiset

|  Naisten maratonin MM-mitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1983 Helsinki tulokset |   Grete Waitz (Norja) |   Marianne Dickerson (Yhdysvallat) |   Raisa Smehnova (Neuvostoliitto) |  |
| 1987 Rooma tulokset |   Rosa Mota (Portugali) |   Zoja Ivanova (Neuvostoliitto) |   Jocelyne Villeton (Ranska) |  |
| 1991 Tokio tulokset |   Wanda Panfil (Puola) |   Sachiko Yamashita (Japani) |   Katrin Dörre (Saksa) |  |
| 1993 Stuttgart tulokset |   Junko Asari (Japani) |   Manuela Machado (Portugali) |   Tomoe Abe (Japani) |  |
| 1995 Göteborg tulokset |   Manuela Machado (Portugali) |   Anuța Cătună (Romania) |   Ornella Ferrara (Italia) |  |
| 1997 Ateena tulokset |   Hiromi Suzuki (Japani) |   Manuela Machado (Portugali) |   Lidia Slăvuțeanu (Romania) |  |
| 1999 Sevilla tulokset |   Jong Song-ok (Pohjois-Korea) |   Ari Ichihashi (Japani) |   Lidia Șimon (Romania) |  |
| 2001 Edmonton tulokset |   Lidia Șimon (Romania) |   Reiko Tosa (Japani) |   Svetlana Zaharova (Venäjä) |  |
| 2003 Pariisi tulokset |   Catherine Ndereba (Kenia) |   Mizuki Noguchi (Japani) |   Masako Chiba (Japani) |  |
| 2005 Helsinki tulokset |   Paula Radcliffe (Iso-Britannia) |   Catherine Ndereba (Kenia) |   Constantina Tomescu (Romania) |  |
| 2007 Osaka tulokset |   Catherine Ndereba (Kenia) |   Zhou Chunxiu (Kiina) |   Reiko Tosa (Japani) |  |
| 2009 Berliini tulokset |   Bai Xue (Kiina) |   Yoshimi Ozaki (Japani) |   Aselefech Mergia (Etiopia) |  |
| 2011 Daegu tulokset |   Edna Kiplagat (Kenia) |   Priscah Jeptoo (Kenia) |   Sharon Cherop (Kenia) |  |
| 2013 Moskova tulokset |   Edna Kiplagat (Kenia) |   Valeria Straneo (Italia) |   Kayoko Fukushi (Japani) |  |
| 2015 Peking tulokset |   Mare Dibaba (Etiopia) |   Helah Kiprop (Kenia) |   Eunice Kirwa (Bahrain) |  |
| 2017 Lontoo tulokset |   Rose Chelimo (Bahrain) |   Edna Kiplagat (Kenia) |   Amy Cragg (Yhdysvallat) |  |
| 2019 Doha tulokset |   Ruth Chepngetich (Kenia) |   Rose Chelimo (Bahrain) |   Helalia Johannes (Namibia) |  |
| 2022 Eugene tulokset |   Gotytom Gebreslase (Etiopia) |   Judith Korir (Kenia) |   Lonah Chemtai Salpeter (Israel) |  |
| 2023 Budapest tulokset |   Amane Shankule (Etiopia) |   Gotytom Gebreslase (Etiopia) |   Fatima Gardari (Marokko) |  |
  Lähde: Butler, Mark (toim.): World Athletics Championships Budapest 23 – Statistical Booklet (pdf) (s. 12)  2023. World Athletics. Viitattu 27.9.2023. (englanniksi) FINAL – Marathon – Results – Budapest 23 – World Athletics Championship worldathletics.org. Viitattu 27.9.2023. (englanniksi)
Schefferville

| Schefferville |
| --- | --- |
 Schefferville ilmakuvassa
 Schefferville
 Koordinaatit: 54°48′N, 66°49′W 
Valtio:  Kanada
Provinssi:  Quebec
Alue:  Côte-Nord
Aluekunta:  Caniapiscau
Hallinto:  
 – Hallinnon tyyppi:  Kunta
 – Kunnanjohtaja:  Paul Joncas
Pinta-ala:  
 – Maa:  25,11 km²
Väkiluku (2011):  213
 – Väestötiheys:  8,5 as./km²
 
 www.ville-schefferville.ca 
Infobox OKVirheellinen NIMI-arvo: 
Schefferville (aiemmin Knob Lake) on kylä Kanadassa Quebecin provinssissa Innu-kansan alueen sydämessä. Kylästä on matkaa pohjoiseen Québecin provinssin ja Newfoundland ja Labradorin provinssin väliselle rajalle vajaat kaksi kilometriä.
Kylässä on 213 asukasta (2011). Kylä sijaitsee Hudson's Bay Companyn jo lakkautetun kauppapaikan Fort Naskapin lähistöllä. Kylän varsinainen perustaja oli Iron Ore Company of Canada.[lähde? ]
Kylä on Tshiuetin Rail Transportation -yhtiön omistaman rautatien pohjoinen päätepiste. Rautatie valmistui 1954, ja kaivostoiminnan lakkauttamiseen, vuoteen 1980 saakka sen tärkein tehtävä oli rautamalmin kuljetus etelään Sept-Îlesin satamaan. Alkuperäisen asutuksen nimi oli Burnt Creek, joka siirrettiin myöhemmin nykyisen Scheffervillen paikalle.[lähde? ]
Kun Scheffervillen kylän kaavaa laadittiin, kylän nimi oli Knob Lake, kylän eteläpuolella sijaitsevan rikkaan ja näkyvän rautamalmiesiintymän mukaan. Nimi Schefferville otettiin käyttöön katolisen piispan Lionel Schefferin muistoksi. Scheffer toimi Labradorissa 14. marraskuuta 1946 alkaen aina kuolemaansa 3. lokakuuta 1966 saakka.[lähde? ]
Aiheesta muualla

Kuvia tai muita tiedostoja aiheesta Schefferville Wikimedia Commonsissa
Lukkoleuka

| Lukkoleuka |
| --- | --- |
 Lukkoleuka Möykyn ja Valeria Richardsin kanssa (kuvitus: Kieron Dwyer).
Luoja(t):  Stan Lee & Jack Kirby
Kustantamo:  Marvel
Ensiesiintyminen:  Fantastic Four #45 (joulukuu 1965)
Henkilötiedot
Oikea nimi:  Lukkoleuka
Status:  Aktiivinen
Pituus:  202 cm (kuonosta häntään)
Paino:  562 kg
Ryhmäsidokset:  Epäinhimilliset
Voimat:  Teleportaatio (tonnin painon kanssa) yli 386 000 kilometrin säteellä, jopa ulottuvuuksien välisten muurien läpi, yli-inhimilliset voimat ja kestävyys, koiramainen ulkomuoto
Lukkoleuka (esiintynyt Suomessa myös nimellä Pihtileuka) on Marvel-kustantamon luoma supersankari, Epäinhimillisten kuningasperheen lemmikki. Lukkoleuka esiintyi ensimmäisen kerran Fantastic Four -lehden numerossa 45 (joulukuu 1965). Hahmon loivat Stan Lee ja Jack Kirby. Epämuodostuman vuoksi Lukkoleuka muistuttaa valtaisaa bulldogia ja sillä on valtavat fyysiset voimat. Lisäksi hän kykenee suorittamaan teleportaation ystäviensä kanssa miltei minne tahansa.
Historia

Lukkoleuka on epäinhimillisten kaltainen olento, jonka todellisesta muodosta ei olla aivan varmoja. Uskotaan hänen olleen joskus inhimillinen olento, kuten suurin osa muistakin epäinhimillisistä. Myöhemmin hän kuitenkin mutatoitui terrigeenisumun vuoksi koiramaiseksi olennoksi. Väitteen todenperäisyys on kuitenkin kiistanalainen.
Saattaa myös olla mahdollista, että Lukkoleuka on vain epäinhimillisten epätavanomainen koira. Ilmeisesti Lukkoleualla on huomattavasti vähäisemmät hengenlahjat, mitä hänen epäinhimillisellä toverillaan. Lukkoleualla on myös joitain koiramaisia tapoja, kuten tarve jahdata eläimiä. Toisaalta Lukkoleuka ymmärtää monimutkaisiakin käskyjä, joten tavallinen koira hän ei ole. Jos Lukkoleuka ei ole varsinaisesti koira, hän on uskollinen kuningasperheen palvelija.
Voimat ja varusteet

Lukkoleualla on yli-inhimilliset fyysiset voimat, jotka vaikuttavat (luonnollisesti) hänen leuoissaan. Hän on esimerkiksi napannut Möykyn käden puristusotteeseen, jota tämä ei kyennyt murtamaan (Möykky pystyy nostamaan yli 85 tonnia). Lisäksi Lukkoleuka kykenee kantamaan raskaitakin taakkoja selässään ja kaivamaan tassuillaan jopa betonin läpi.
Lukkoleualla on varsin nopeat refleksit, hän on saanut leukoihinsa kiinni Elohopean, tämän liikkuessa äänen nopeudella.
Lukkoleuan suurin kyky on kuitenkin teleportata itsensä ja ystävänsä miltei minne tahansa ja avata kulkuväyliä todellisuuksien välille. Massa, jonka Lukkoleuka kykenee ottamaan mukaansa, on noin tonnin ja lukumäärällisesti noin tusina olentoa (olettaen ettei näiden yhteispaino nouse tonnin ylitse). Matkustajien tulee seistä noin neljän metrin säteellä Lukkoleuasta ja mielellään koskettaa häntä.
Lukkoleuan pienin etäisyys teleportaatioon on kolme metriä ja suurin noin 380 000 kilometriä (Kuun ja Maan välinen etäisyys). Ei vielä tiedetä, kykeneekö Lukkoleuka siirtymään pitempiä matkoja ja mitkä ovat hänen kykynsä suurimmat ulottuvuudet. Teleportaatio itsessään vaikuttaisi olevan psioninen. Hänen päässään oleva antenni alkaa nimittäin aina hohtaa Lukkoleuan suorittaessa teleportaatiota. Metodi, jolla Lukkoleuan aivot suorittavat teleportaation, ei ole tiedossa. Lukkoleuka ei tarvitse toipumisaikaa teleportaatioiden välillä.
Keinot, joilla Lukkoleuka määrittää etäisyydet ja tilan ominaisuudet lähtö- ja saapumispaikan välillä, eivät ole tiedossa. Luultavasti tämä liittyy psionisiin energioihin.
Lukkoleualla on myös tarkka hajuaisti. Sen avulla hän voi paikantaa ja jäljittää vainuja jopa ulottuvuuksien halki. Koska tuoksut eivät kuitenkaan voi siirtyä ulottuvuuksien välillä, tämän kyvyn tarkka toimintatapa ei ole tiedossa.
Lukkoleuka muissa medioissa

Lukkoleuka esiintyy Marvel: Ultimate Alliance -pelissä yhtenä NPC-hahmona yhdessä muiden Epäinhimillisten kuningasperheen jäsenten kanssa.
Aiheesta muualla

Marvel-kustantamon kotisivujen profiili Lukkoleuasta (englanniksi)
Marvel Directory-sivuston profiili Lukkoleuasta (englanniksi)
Fanisivusto Lukkoleuasta (englanniksi)
Mietintää kysymyksestä, onko Lukkoleuka koira vai ei (Arkistoitu – Internet Archive) (englanniksi)
Lukkoleuka kuninkaansa Mustan Salaman seurassa
Scary Movie 5

| Scary Movie 5 |
| --- | --- |

Ohjaaja:  Malcolm D. Lee
Käsikirjoittaja:   Pat Proft  David Zucker 
Tuottaja:   Phil Dornfeld  David Zucker 
Säveltäjä:  James L. Venable
Kuvaaja:  Steven Douglas Smith
Leikkaaja:  Sam Seig
Erikoistehosteet:   Roland Blancaflor  Elizabeth Ralston  Jake Valdez 
Pääosat:   Ashley Tisdale  Simon Rex  Erica Ash  Katt Williams  Terry Crews 
Valmistustiedot
Valmistusmaa:  Yhdysvallat
Tuotantoyhtiö:   The Weinstein Company  Dimension Films 
Levittäjä:  Dimension Films
Ensi-ilta:   Yhdysvallat 12. huhtikuuta 2013  Suomi 19. huhtikuuta 
Kesto:  86 minuuttia
Alkuperäiskieli:  englanti
Budjetti:  20 000 000 dollaria
Tuotto:  78 378 744 dollaria
Edeltäjä:  Scary Movie 4
Aiheesta muualla
IMDb 
Elonet
AllMovie
Infobox OKNimi-testi OK: 
Scary Movie 5 on Malcolm D. Leen ohjaama yhdysvaltalainen kauhukomediaelokuva. Elokuvan pääroolin näyttelee Ashley Tisdale. Elokuva parodioi muun muassa elokuvia Mama, Paranormal Activity 4, Sinister, Evil Dead ja Black Swan. Elokuvan kuvaukset alkoivat kesällä 2012, ja ensi-ilta oli keväällä 2013.
Rooleissa

| 0 | 1 | 2 |
| --- | --- | --- |
|  Ashley Tisdale  | … |  Jody Sanders   |
|  Simon Rex  | … |  Dan   |
|  Erica Ash  | … |  Kendra Brooks   |
|  Katt Williams  | … |  Blaine Fulda   |
|  Terry Crews  | … |  Martin   |
|  Gracie Whitton  | … |  Kathy   |
|  Lidia Porto  | … |  Maria   |
|  Charlie Sheen  | … |  oma itsensä   |
|  Darrell Hammond  | … |  Dr. Hall   |
|  Tyler Posey  | … |  David   |
|  Ava Kolker  | … |  Lily   |
|  Lindsay Lohan  | … |  oma itsensä   |
|  Snoop Lion  | … |  Marcus   |
|  Mac Miller  | … |  D'Andre   |
|  Molly Shannon  | … |  Heather Darcy   |
|  Jerry O’Connell  | … |  Christian Grey   |
Aiheesta muualla

Scary Movie 5 Internet Movie Databasessa (englanniksi)
Scary Movie 5 Elonet.
Sammalvuoren metrovarikko

Sammalvuoren metrovarikko on länsimetroon kuuluva maanalainen varikko Espoonlahden ja Kivenlahden metroasemien välillä. Varikko sijoittuu Espoon Sammalvuoreen, Saunalahden kaupunginosan kaakkoisosaan.
Varikko suunniteltiin aluksi rakennettavaksi joko Sammalvuoreen tai Harmaakallioon, mutta paikaksi valittiin lopulta Sammalvuori Harmaakallion osoittauduttua kelvottomaksi rakennuspaikaksi. Varikon rakentaminen alkoi marraskuun 2014 lopulla osana länsimetron toista rakennusvaihetta.
Aiheesta muualla

Kuvia tai muita tiedostoja aiheesta Sammalvuoren metrovarikko Wikimedia Commonsissa
Sammalvuoren metrovarikko Länsimetron verkkosivuilla (Arkistoitu – Internet Archive)
Sammalvarpiot

| Sammalvarpiot |
| --- | --- |
 Tunturisammalvarpio (Harrimanella hypnoides) Kilpisjärvellä
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Ericales
Heimo::  Kanervakasvit Ericaceae
Alaheimo::  Harrimanelloideae
Suku::  Sammalvarpiot Harrimanella  Coville
Katso myös
   Sammalvarpiot Wikispeciesissä   Sammalvarpiot Commonsissa 
Infobox OKNimi-testi OK: 
Sammalvarpiot (Harrimanella) on kanervakasvien (Ericaceae) heimoon kuuluva pieni kasvisuku, johon kuuluu kaksi lajia. Niitä tavataan Pohjois-Amerikassa sekä Euraasian pohjoisosissa.
Sammalvarpiot ovat pieniä varpuja, jotka voivat muodostaa mattomaisia kasvustoja. Niiden varsissa on runsaasti hyvin lyhytruotisia lehtiä. Lehtien pudotessa varsiin jää lehdistä pienet lehtiarvet. Lehtilapojen muoto vaihtelee tasasoukasta vastapuikeaan tai lehdet voivat olla äimämäisiä. Kukat sijaitsevat kukkaperien päissä ja kukkaperät ovat kukinta-aikaan nuokkuvia, mutta nousevat pystyyn hedelmäasteella. Kukkien verholehdet voivat olla erillisiä tai tyviltään yhteen kasvaneita, mutta terälehdet ovat puolestaan noin puolet pituudestaan yhteen kasvaneita. Terälehdet ovat väriltään valkoisia tai hieman vaaleanpunertavia. Hedelmät ovat kotia.
Sammalvarpioiden (Harrimanella) suku on nimetty 1848–1909 eläneen Edward Harrimanin mukaan.
Lajeja

Harrimanella hypnoides – sammalvarpio eli tunturisammalvarpio (syn. Cassiope hypnoides)
Harrimanella stelleriana (syn. Cassiope stelleriana)
Aiheesta muualla

Laji.fi: Sammalvarpiot (Harrimanella)
Marcus Valerius Corvus

Marcus Valerius Corvus (371 eaa – 271 eaa.) oli roomalainen sotakomentaja, kuusinkertainen konsuli ja diktaattori.
Uran alku

Marcus Valerius syntyi patriisiperheeseen Valeria-sukuun. Hän palveli myöhemmin armeijassa, jossa sai arvonimen Corvus (suom. varis). Legendan mukaan hän sai arvonimen voitettuaan kaksintaistelussa gallialaisen jätin variksen avustuksella. Legenda kertoo variksen laskeutuneen hänen kypärälleen ja lopulta lentäneen päin vastustajan kasvoja. Corvuksesta tuli tämän jälkeen hyvin kuuluisa. Hänet valittiin konsuliksi 23-vuotiaana, mikä oli erittäin poikkeuksellista.
Samnilaissodat

Samnilaiset vuoristoheimot alkoivat vuonna 343 eaa. laajentaa alueitaan kohti länttä. He hyökkäsivät Sidisiinin heimon kimppuun ja jatkoivat hyökäten kohti Campaniaan suurinta kaupunkia Capuaa. Tämän jälkeen Campania pyysi apua Roomalaisilta. Pitkään samnilaisten liittolaisina olleet roomalaiset vaihtoivat puolta ja julistivat sodan Samniumia vastaan.
Samnilaissodat > Corvus lähtee Campaniaan

Rooman liittyessä sotaan joukkoja lähetettiin kahdelle eri alueelle. Toinen konsuli Cornelius Arvina lähti kohti samnilaisia, kun taas Corvus lähti Campaniaan. Campaniassa Corvus kävi Gaurus-vuoren taistelun, joka päättyi voitokkaasti Roomalle. Rooma voitti ensimmäisen samnilaissodan ja laajensi alueitaan. Corvus saavutti diktaattorin arvon.
Myöhempi ura

Marcus Valerius Corvus toimi luultavasti legaattina toisessa samnilaissodassa (325 eaa). Corvus saavutti sen jälkeenkin useita korkea-arvoisia virkoja.
301 eaa diktaattori
300 eaa konsuli
299 eaa konsuliHendrik Goltzius: Marcus Valerius Corvus sarjasta Roomalaisia sankareita, 1586.
Hän kuoli vuonna 271 eaa. 100-vuotiaana.
Taiteessa

Marcus Valerius Corvus esiintyy vuonna 1586 julkaistussa Hendrick Goltziusuksen sarjassa Roomalaisia sankareita, 1586.
Luna 25

Luna 25:n malli Paris Air Show:ssa vuonna 2015
Suunnitellut laskeutumispaikat
Luna 25 oli venäläisen Roskosmoksen elokuussa 2023 toteuttama kuuhunlaskeutumislento, jonka oli määrä laskeutua lähelle Kuun etelänapaa sijaitsevalle Boguslawsky-krateerille.
Alkuperäinen Luna-Glob -nimi muutettiin Luna 25:ksi, jolla korostettaisiin Neuvostoliiton Luna-ohjelman jatkuvuutta 1970-luvulta, vaikka se on edelleen osa sitä, mitä jossain vaiheessa kutsuttiin Luna-Glob- kuuntutkimusohjelmaksi. Se on ensimmäinen Venäjän avaruusjärjestö Roskosmoksen Kuuhun lähettämä luotain (huolimatta Neuvostoliiton avaruusohjelman lähettämistä luotaimista), ja se olisi ollut ensimmäinen luotain, joka olisi laskeutunut Kuun etelänavalle.
Luna 25 lähti matkaan 10. elokuuta 2023 klo 23:10 (UTC) Sojuz-2.1b -raketin kyydissä Vostotšnyn avaruuskeskuksesta itäiseltä Amurin alueelta.
Elokuun 19. päivänä 2023 kello 11:57 (UTC) se syöksyi Kuun pinnalle kiertoradalta poistumisen aikana ilmenneiden teknisten häiriöiden jälkeen.
Historia

Edellinen neuvostoliittolainen kuuhun laskeutuja oli Luna 24 vuonna 1976. Luna 25 -alusta alettiin suunnitella 1990-luvun lopulla, ja vuoteen 1998 mennessä oli arvioitu kaksi avaruusaluksen mallia. Yrityksiä hankkeen elvyttämiseksi ja loppuunsaattamiseksi jatkettiin koko 2000-luvun ajan, ja niitä sävyttivät keskeytynyt yritys tehdä kansainvälistä yhteistyötä JAXA:n Lunar-A -kiertoradalla, joka on nyt peruutettu, sekä toisen, Intian avaruustutkimusjärjestön (ISRO) kanssa yhteistyössä toteutetun kuulentoyrityksen aiheuttama paine (joka jatkui ilman Venäjän osallistumista).
Alkuperäiset suunnitelmat koskivat laskeutujaa ja kiertoradalla liikkuvaa alusta, joista jälkimmäiseen olisi tarkoitus sijoittaa myös törmäysanturit. Lopullisessa muodossaan Luna 25 oli pelkkä laskeutuja, jonka ensisijaisena tehtävänä oli testata laskeutumisteknologiaa. Lennolla oli mukanaan 30 kiloa tieteellisiä instrumentteja, mukaan lukien robottikäsivarsi maaperänäytteitä ja mahdollisia porauslaitteita varten.
Viivästykset 2010-luvulla johtuivat ensinnäkin Fobos-Gruntin epäonnistumisesta vuonna 2011 ja siitä aiheutuneesta merkittävästä uudelleentyöstämisestä ja viivästymisestä. Tässä vaiheessa kehitettiin nykyaikainen Luna 25:n rakenne. Myöhemmin laskeutumisalustan työstämistä hidastivat avaruusalusten kehittäjälle Lavotškinille asetetut resurssipaineet, kuten sääsatelliitti Elektro-L No.2 ja Spektr-RG observatorio, sekä laskeutumisalusta, jolla Venäjä osallistui ExoMars 2020:een.
Vuoteen 2017 mennessä avaruusaluksen työntövoimajärjestelmä oli kokoonpanossa.
Suunniteltu laskeutumispaikka oli 69,545°S 43,544°E (Boguslavskin kraatterin pohjoispuolella), ja kaksi varapaikkaa olivat 68,773°S 21,210°E (Manzinin kraatterin lounaispuolella) ja 68,648°S 11,553°E (Pentland A -kraatterin eteläpuolella).
Laskeutumisaluksen suunnitellun tehtävän keston Kuun pinnalla oli tarkoitus olla vähintään yksi Maan vuosi.
Tieteellinen hyötykuorma

Laskeutumisaluksessa oli 30 kg:n hyötykuorma, joka sisälsi kahdeksan venäläistä tiedeinstrumenttia:
ADRON-LR, aktiivinen neutroni- ja gammasäteilyanalyysi regoliitista.
ARIES-L, plasman mittaus eksosfäärissä.
LASMA-LR, lasermassaspektrometri.
LIS-TV-RPM, mineraalien infrapunaspektrometria ja kuvantaminen.
PmL, pölyn ja mikrometeoriittien mittaaminen
THERMO-L, regoliitin lämpöominaisuuksien mittaus.
STS-L, panoraamakuvaus ja paikallinen kuvaaminen
Laser-retroreflektori, Kuun libraatio- ja etäisyyskokeet.
LINA-XSAN, ruotsalainen hyötykuorma, oli alun perin tarkoitus lentää Luna 25:n kanssa, mutta laukaisupäivän viivästyminen sai Ruotsin perumaan tämän suunnitelman. Sen sijaan LINA-XSAN lensi Chang'e 4:llä vuonna 2019.
ESA:n PILOT-D -navigoinnin demonstraatiokamera oli tarkoitus lennättää tällä lennolla, mutta se lentää sen sijaan kaupallisen palveluntarjoajan kanssa, koska kansainvälisen yhteistyön jatkuminen oli asetettu kyseenalaiseksi Venäjän vuonna 2022 tekemän Ukrainan hyökkäyksen ja siihen liittyvien Venäjälle asetettujen pakotteiden vuoksi. Demonstraatiolaitteen oli tarkoitus kerätä tietoa muiden tehtävien laskeutumista varten, eikä se siksi ollut osa luotaimen käyttöjärjestelmää.
Lento

Laukaisu tapahtui 10. elokuuta 2023 Vostotšnyin avaruuskeskuksesta Sojuz-2 -raketilla. Elokuun 16. päivänä luotain saapui Kuun kiertoradalle, ja sen suunniteltu laskeutumispäivä oli 21. elokuuta.
Törmäys kuuhun

Elokuun 19. päivänä Roskosmos ilmoitti laskeutumisaluksen "epänormaalista tilanteesta" annettuaan epäonnistuneen komennon lyhyelle moottoripolttokäskylle laskeutumisaluksen siirtämiseksi laskeutumista edeltävälle kiertoradalle. Alustavat analyysit osoittivat, että luotain törmäsi Kuun pintaan liian pitkän moottoripolttokäskyn jälkeen. Yritykset 19. ja 20. elokuuta paikallistaa ja palauttaa yhteys avaruusalukseen eivät onnistuneet. Alustavien laskelmien mukaan Luna 25 siirtyi väärälle kiertoradalle ennen putoamistaan. Onnettomuutta tutkimaan perustettiin toimikunta.
Luna 25:n törmäyskohta
Sandra Lind

| Sandra Lind> Henkilötiedot |
| --- | --- |
Koko nimi:  Sandra Maria Lind
Syntynyt: 3. syyskuuta 1996 (ikä 28) Vaasa
Kansalaisuus:  Suomi
Futsalpelaaja
Pelipaikka:  pivot
Seura:  HIFK Futsal
Sandra Maria Lind (s. 3. syyskuuta 1996 Vaasa) on suomalainen futsalpelaaja. Hän edustaa futsalissa Naisten Futsal-Liigassa pelaavaa HIFK Futsalia. Hän on pelipaikaltaan pivot ja hänen pelinumeronsa on 2.
Lind pelaa myös Suomen naisten futsalmaajoukkueessa.
Salmon (joki)

| Salmon |
| --- | --- |
 Salmonjoki.
Alkulähde:  Blainen piirikunnan luoteisosa, Idaho, Yhdysvallat  43°47′48″N, 114°46′36″W
Laskupaikka:  Snakejoki, Yhdysvallat  45°51′23″N, 116°47′37″W
Maat:  Yhdysvallat
Pituus:  680  km
Alkulähteen korkeus:  2 800 m
Virtaama:  313,2  m³/s
Valuma-alue:  35 100  km²
 Salmonjoki ja sen tärkeimmät sivujoet.
Salmonjoki on noin 680 kilometriä (425 mailia) pitkä joki Yhdysvalloissa Idahon osavaltiossa. Joki tunnetaan myös nimillä The River of No Return ja Lewis River. Se saa alkunsa osavaltion keskiosissa ja yhtyy Idahon ja Oregonin osavaltioiden rajalla virtaavaan Snakejokeen 10 kilometriä etelään Washingtonin osavaltion rajasta. Snake on edelleen Columbiajoen sivujoki.
Joen valuma-alue on noin 35 100 km2 ja keskimääräinen virtaama White Birdissä, viimeisellä mittausasemalla ennen Snakejokeen yhtymistä, on ollut 313 m3/s vuosina 1910–2005. Suurin mitattu virtaama White Birdin mittausasemalla on 3 680 m3/s (17. kesäkuuta 1974) ja pienin 28,3 m3/s (4. tammikuuta 1995).